**Hej Spørg Eksperten**  
 Min bordplade af rosentræ er cirka 13 år gamle og er med tiden blevet skjoldet og 'grå' af fugt og slid. Kan jeg slibe den ned? Hvis ja - hvordan gør jeg det bedst? Hvordan efterbehandler jeg bordpladen - og hvor tit er det nødvendigt?  
 **Mvh. Rita T.**


Hvordan opfriskes og vedligeholdes en bordplade af rosentræ?
**Kære Rita**   
Ja, du kan slibe bordpladen, hvis den er massiv. Faktisk kan du få overfladen til at blive som ny igen ved at slibe den helt ned og oliebehandle den.


**Sådan gør du:**  
 Du skal slibe bordpladen med sandpapir.  
Start med korn 80, der er groft og tager det grove slid.  
Slib derefter bordpladen med sandpapir i hhv. korn 120 og 180, for at få den helt fin.  
Behandl derefter bordpladen med køkkenbordsolie, helst et produkt der ikke afgiver giftstoffer til maden.   
Fremover skal bordpladen vedligeholdes med en speciel plejeolie.  
 Når du påfører olien, er det meget vigtigt, at du nøje følger producentens anvisning. 


[Her kan du se en billedserie, der viser, hvordan du skal slibe køkkenbordpladen](/goer-det-selv-saadan-sliber-du-koekkenbordpladen-34180)

